โดฮา

**โดฮา** (; ) เป็นเมืองหลวงและศูนย์กลางทางการเงินหลักของประเทศกาตาร์ ตั้งอยู่ริมชายฝั่งอ่าวเปอร์เซียทางตะวันออกของประเทศ ทางเหนือของอัลวักเราะฮ์และทางใต้ของอัลเคาร์ นครนี้เป็นที่ตั้งของประชากรส่วนใหญ่ของประเทศ และยังเป้นนครที่เติบโตเร็วที่สุดของประเทศ โดยประชากรมากกว่าร้อยละ 80 ของประเทศอาศัยอยู่ในโดฮาหรือชานเมืองรอบนคร

โดฮาได้รับการสถาปนาในคริสต์ทศวรรษ 1820 ในฐานะเมืองสาขาของอัลบิดดะอ์ เมื่อกาตาร์ประกาศเอกราชจากรัฐในอารักขาของบริติช โดฮาจึงได้รับการประกาศเป็นเมืองหลวงของประเทศใน ค.ศ. 1971

นครนี้เป็นเจ้าภาพจัดการประชุมการพัฒนารอบโดฮาระดับรัฐมนตรีครั้งแรกขององค์การการค้าโลก และยังได้รับเลือกเป็นเมืองเจ้าภาพกีฬาหลายครั้ง เช่น เอเชียนเกมส์ 2006, แพนอาหรับเกมส์ 2011, เวิลด์บีชเกมส์ 2019, กีฬาทางน้ำชิงแชมป์โลก, วอลเลย์บอลชายชิงแชมป์สโมสรโลก, ดับเบิลยูทีเอ รอบชิงชนะเลิศ และเกมส่วนใหญ่ในเอเชียนคัพ 2011 ในเดือนธันวาคม ค.ศ. 2011 World Petroleum Council จัดการประชุมปิโตรเลียมโลกครั้งที่ 20 ที่โดฮา นอกจากนี้ ตัวนครยังเป็นที่จัดงานการประชุมการเปลี่ยนแปลงสภาพภูมิอากาศแห่งสหประชาชาติ ค.ศ. 2012 และฟุตบอลโลก 2022

## ศัพทมูลวิทยา
กระทรวงเทศบาลและสิ่งแวดล้อมโดฮารายงานว่า ชื่อ "โดฮา" มีต้นตอจากศัพท์ภาษาอาหรับว่า *[[หอโดฮา|เดาฮะฮ์]]* หมายถึง "ความกลม" ซึ่งสื่อถึงอ่าวโค้งมนล้อมรอบแนวชายฝั่งของนคร

## ประวัติศาสตร์

## ภูมิประเทศ

โดฮาตั้งอยู่บริเวณส่วนกลาง-ตะวันออกของประเทศกาตาร์ โดยชายฝั่งติดกับอ่าวเปอร์เซีย มีความสูง  โดฮามีความเป็นนครอย่างมาก การถมที่ดินนอกชายฝั่งเพิ่มพื้นผิวที่ไป 400 เฮกตาร์และชายฝั่ง 30 กิโลเมตร มีการสร้างท่าอากาศยานนานาชาติฮะมัดขึ้นบนบริเวณที่ถมดินครึ่งหนึ่งของพื้นที่ผิว 22 ตารางกิโลเมตร

### ภูมิอากาศ
โดฮามีสภาพภูมิอากาศแบบทะเลทรายเขตร้อน (การแบ่งเขตภูมิอากาศแบบเคิพเพิน *BWh*) ที่มีฤดูร้อนยาวนานและร้อนจัด และฤดูหนาวที่อบอุ่นเล็กน้อยถึงอบอุ่นและสั้น อุณหภูมิสูงสุดโดยเฉลี่ยในช่วงเดือนพฤษภาคมถึงกันยายนสูงกว่า  และมักถึง  ความชื้นมักต่ำสุดในช่วงเดือนพฤษภาคมถึงมิถุนายน ในช่วงฤดูร้อน จุดน้ำค้างอาจสูงกว่า  ตลอดช่วงฤดูร้อนโดยเฉลี่ย ตัวนครเกือบไม่มีหยาดน้ำฟ้า ส่วนในช่วงเดือนอื่นมีน้อยกว่า  อุณหภูมิสูงสุดเท่าที่บันทึกมาอยู่ที่  ในวันที่ 14 กรกฎาคม ค.ศ. 2010

## ประชากร

ประชากรในประเทศกาตาร์ส่วนใหญ่อาศัยอยู่ในโดฮาและในเขตมหานคร เขตที่มีความหนาแน่นประชากรมากที่สุดคืออันนะญาดะฮ์ ซึ่งก็เป็นบริเวณที่มีประชากรมากที่สุดของประเทศ ความหนาแน่นประชากรทั่วเขตมหานครโดฮาอยู่ในช่วง 20,000 คนต่อตารางกิโลเมตรถึง 25-50 คนต่อตารางกิโลเมตร โดฮาเผชิญกับอัตราการเติบโตอย่างรวดเร็วของประชากรในทศวรรษแรกของคริสต์ศตวรรษที่ 21 ซึ่งดึงดูดประชากรส่วนใหญ่หลายพันคนที่อพยพไปยังกาตาร์ทุกเดือน

### กลุ่มชาติพันธุ์และภาษา
ประชากรในโดฮาเต็มไปด้วยชาวต่างชาติ ส่วนชาวกาตาร์เป็นชนกลุ่มน้อย ชาวต่างชาติที่มีจำนวนมากที่สุดมาจากประเทศในเอเชียตะวันออกเฉียงใต้และเอเชียใต้ ส่วนใหญ่มาจากอินเดีย, ปากีสถาน, ศรีลังกา, เนปาล, ฟิลิปปินส์ และบังกลาเทศ และมีชาวต่างชาติจำนวนมากประเทศอาหรับแถบลิแวนต์, จิบูตี, โซมาเลีย, แอฟริกาเหนือ และเอเชียตะวันออก โดฮายังเป้นที่อยู่อาศัยของชาวต่างชาติหลายคนจากยุโรป, อเมริกาเหนือ, อเมริกาใต้ และออสเตรเลีย

ภาษาอาหรับเป็นภาษาราชการในประเทศกาตาร์ ส่วนภาษาอังกฤษโดยทั่วไปใช้เป็นภาษาที่สอง และเริ่มกลายเป็นภาษากลาง โดยเฉพาะในด้านการค้า เนื่องจากมีประชากรต่างชาติจำนวนมาก มำให้ภาษาอย่างมลยาฬัม, ทมิฬ, เบงกอล, ตากาล็อก, สเปน, สิงหล, ฝรั่งเศส, อูรดู และฮินดีมีผู้พูดอย่างแพร่หลาย

### ศาสนา

พลเมืองในโดฮาส่วนใหญ่นับถือศาสนาอิสลาม ส่วนประชากรชาวคริสต์ 150,000 คนในโดฮา แบ่งออกเป็นผู้ที่นับถือโรมันคาทอลิกมากกว่า 90% หลังเอมีร์ประกาศใช้พระราชกฤษฎีกาในการจัดสรรที่ดินแก่โบสถ์ โบสถ์แม่พระแห่งลูกประคำเปิดให้สักการะในเดือนมีนาคม ค.ศ. 2008 โครงสร้างโบสถ์เป็นแบบพินิจพิเคราะห์ และไม่มีการแสดงสัญลักษณ์ของศาสนาคริสต์ที่ด้านนอกอาคาร

## เขตการปกครอง
### เขต
ในช่วงที่เข้าสู่คริสต์ศตวรรษที่ 20 โดฮามีเพียง 9 เขตหลัก ในสำมะโน ค.ศ. 2010 มีบันทึกเขตในเทศบาลโดฮามากกว่า 60 เขต จำนวนเขตด้านล่างคือตัวอย่างบางส่วน ดังนี้:

หลังกาตาร์เป็นเอกราชไม่นาน มาหลายเขตในโดฮาเก่า ซึ่งรวมไปถึงอันนะญาดะฮ์, Al Asmakh และอัลฮิตมีเก่าเผชิญกับการเสื่อมถอยทีละน้อยและเป็นผลให้สถาปัตยกรรมทางประวัติศาสตร์ส่วนใหญ่ถูกทำลาย ส่วนรัฐบาลหันไปมุ่งเน้นในพื้นที่อ่าวโดฮา ซึ่งเป็นที่ตั้งของเขตอัดดัฟนะฮ์และเวสต์เบย์

## เศรษฐกิจ

น้ำมันและแก๊สธรรมชาติของกาตาร์ส่วนมาก เป็นตัวสำคัญทำให้เศรษฐกิจก้าวหน้า และโดฮายังเป็นแหล่งเศรษฐกิจที่ใหญ่ที่สุดในประเทศอีกด้วย เศรษฐกิจโดฮาสร้างรายได้กับประเทศได้อย่างมหาศาล รัฐบาลกาตาร์พยายามที่จะกระจายการลงทุนในการสั่งซื้อน้ำมันอย่างรวดเร็ว เป็นผลให้มีการพัฒนาทางเศรษฐกิจและการขยายตัวเมืองขึ้นมาก

สายการบิน กาตาร์แอร์เวย์ มีสำนักงานใหญ่ที่กรุงโดฮา

## การคมนาคม
[200px|thumbnail|[ท่าอากาศยานนานาชาติโดฮาเก่า]]

โดฮา มีการพัฒนาการคมนาคมอย่างมาก เช่น การสร้างทางหลวงสายใหม่ การสร้างท่าอากาศยานนานาชาติโดฮาใหม่ และวางแผนสร้างรถไฟฟ้าใต้ดิน ซึ่งการคมนาคมของโดฮาเติบโตในระยะเวลาสั้นๆเท่านั้น

## การศึกษา
[200px|thumbnail|[มหาวิทยาลัยกาตาร์]]
**[[สถานบันอุดมศึกษา]]ในโดฮา**
* มหาวิทยาลัยเครือจักรภพเวอร์จิเนีย
* Weill Cornell Medical College in Qatar
* Texas A&M University at Qatar
* Carnegie Mellon University in Qatar
* Georgetown University School of Foreign Service in Qatar
* มหาวิทยาลัยนอร์ทเวสเทิร์น
* HEC Paris
* UCL Qatar

**สถานบันอุดมศึกษาอื่น ๆ ในโดฮา**
* มหาวิทยาลัยกาตาร์
* College of the North Atlantic
* มหาวิทยาลัยซีเอชเอ็น
* มหาวิทยาลัยคาลการี

## กีฬา
### ฟุตบอล

ฟุตบอลเป็นกีฬายอดนิยมที่สุดในโดฮา โดยมีสโมสรฟุตบอลจากโดฮาถึง 6 ทีมในกาตาร์สตาร์ลีก ลีกฟุตบอลระดับสูงสุดของประเทศ ได้แก่ อัลอะฮ์ลี, อัลอะเราะบี, อัสซัดด์, อัดดุฮัยล์ และกาตาร์ อัสซัดด์ อัลอะเราะบี และกาตาร์เป็น 3 สโมสรที่ประสบความสำเร็จที่สุดในประวัติศาสตร์ลีก

มีการจัดการแข่งขันฟุตบอลในโดฮาหลายครั้ง โดยครั้งที่สำคัญที่สุดคือเอเชียนคัพใน ค.ศ. 1988 และ2011 กับฟุตบอลเยาวชนชิงแชมป์โลก 1995

ในเดือนธันวาคม ค.ศ. 2010 กาตาร์ชนะสิทธิ์เป็นเจ้าภาพฟุตบอลโลก 2022

## เมืองพี่น้อง
เมืองพี่น้องของนครโดฮา ได้แก่:

*ตูนิส ประเทศตุนิเซีย (ตั้งแต่ ค.ศ. 1994)
*แอลามีดา รัฐแคลิฟอร์เนีย สหรัฐ (ตั้งแต่ ค.ศ. 2004)
*พอร์ตลูอิส ประเทศมอริเชียส (ตั้งแต่ ค.ศ. 2007)
*ปักกิ่ง ประเทศจีน (ตั้งแต่ ค.ศ. 2008)
*บัยต์ซาฮูร รัฐปาเลสไตน์ (ตั้งแต่ ค.ศ. 2009)
*บันจูล ประเทศแกมเบีย (ตั้งแต่ ค.ศ. 2011)
*แอลเจียร์ ประเทศแอลจีเรีย (ตั้งแต่ ค.ศ. 2013)
*ซาราเยโว ประเทศบอสเนียและเฮอร์เซโกวีนา (ตั้งแต่ ค.ศ. 2018)
*บราซิเลีย ประเทศบราซิล (ตั้งแต่ ค.ศ. 2014)
*โซเฟีย ประเทศบัลแกเรีย (ตั้งแต่ ค.ศ. 2012)
*ซานซัลวาดอร์ ประเทศเอลซัลวาดอร์ (ตั้งแต่ ค.ศ. 2018)
*ทบิลีซี ประเทศจอร์เจีย (ตั้งแต่ ค.ศ. 2012)
*อัสตานา ประเทศคาซัคสถาน (ตั้งแต่ ค.ศ. 2011)
*บิชเคก ประเทศคีร์กีซสถาน (ตั้งแต่ ค.ศ. 2018)
*โมกาดิชู ประเทศโซมาเลีย (ตั้งแต่ ค.ศ. 2014)
*อังการา ประเทศตุรกี (ตั้งแต่ ค.ศ. 2016)
*ลอสแอนเจลิส รัฐแคลิฟอร์เนีย สหรัฐ (ตั้งแต่ ค.ศ. 2016) (แม้จะมีการระบุไว้ตามข้อตกลง ในเว็บไซต์ทางการของลอสแอนเจลิสกลับไม่ระบุเป็นเมืองพี่น้อง)
*ไมแอมี รัฐฟลอริดา สหรัฐ (ตั้งแต่ ค.ศ. 2016)
*ลีเบร์ตาดอร์ ประเทศเวเนซุเอลา (ตั้งแต่ ค.ศ. 2015)
*ชาลส์ตัน รัฐเซาท์แคโรไลนา สหรัฐ (2019)
*เยเรวาน ประเทศอาร์มีเนีย (ตั้งแต่ ค.ศ. 2022)

## ห้องแสดงภาพ

File:Skyline of Doha West Bay.jpg|ตึกระฟ้าย่านเวสต์เบย์ของโดฮาจากสวนเชอราตัน
File:Souq Waqif, Doha, Catar, 2013-08-05, DD 82.JPG|เทศกาลฤดูใบไม้ผลิที่ซูกวากีฟ โดฮา
File:Doha Palace.jpg|อะมีรีดีวาน
File:Modern Doha.jpg|ตึกแฝดนี้เป็นหนึ่งในตึกแรก ๆ ของโดฮา และเป็นตัวอย่างสำคัญของสถาปัตยกรรมหลังสมัยใหม่
File:Msheireb Enrichment Centre moored off Doha Corniche.jpg|Msheireb Enrichment Centre
File:Aspire Park Fountain.jpg|สวนแอสไพร์
File:Doha - Museum of Islamic Art.jpg|ตึกระฟ้าโดฮามองจากพิพิธภัณฑ์ศิลปะอิสลาม
File:West Bay district of Doha seen from the corniche at night.jpg|ตึกระฟ้าโดฮายามค่ำคืน
File:Dark clouds over West Bay Skyline in Doha.jpg|โดฮาคอร์นิช
File:SkylineOfDoha2015.jpg|ภาพถ่ายทางอากาศส่วนหนึ่งของนคร
File:Villagio Mall, Aspire Park, Doha - panoramio (3).jpg|Villaggio Mall
File:Marsa Malaz Kempinski Hotel in Porto Arabia.jpg|โรงแรม Marsa Malaz Kempinski ที่โดฮา
File:Qatar, Doha, Skyscrapers, Qatar.jpg|โดฮาจากเบื้องบน ค.ศ. 2009


## อ้างอิง

## แหล่งข้อมูลอื่น

หมวดหมู่:เมืองหลวงในทวีปเอเชีย
หมวดหมู่:เมืองหลวงทางวัฒนธรรมของอาหรับ
หมวดหมู่:เมืองในประเทศกาตาร์